32002D0255
L 087/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 март 2002 година
за установяване на екологичните критерии за присъждане на знака за екомаркировка на Общността на телевизорите
(нотифицирано под номер С(2002) 1142)
(текст от значение за ЕИП)
(2002/255/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка (1) и по-специално член 4 и член 6, параграф 1 от него,
като има предвид, че:
(1)
Съгласно Регламент (ЕО) № 1980/2000 знакът за екомаркировка на Общността може да се присъжда на продукт, притежаващ характеристики, които му позволяват да допринесе значително за подобряване на основните аспекти на околната среда.
(2)
Регламент (ЕО) № 1980/2000 предвижда, че следва да бъдат установени конкретни критерии за екомаркировка по категории продукти.
(3)
Мерките, предвидени в настоящото решение, се основават на проектите за критерии, разработени от Съвета по екомаркировка на Европейския съюз, учреден съгласно член 13 от Регламент (ЕО) № 1980/2000.
(4)
Мерките, предвидени в настоящото решение, са в съответствие със становището на комитета, учреден съгласно член 17 от Регламент (ЕО) № 1980/2000,
ПРИЕ НАСТОЯЩОТО РЕШЕНИЕ:
Член 1
За да получи знака за екомаркировка на Общността съгласно Регламент (ЕО) № 1980/2000, един телевизор трябва да попада в категорията продукти, определена в член 2 от настоящото решение и трябва да удовлетворява критериите, посочени в приложението.
Член 2
Категорията продукти „телевизори“ включва:
„Електронните устройства, захранвани от електрическата мрежа, които са предназначени да приемат, декодират и представят телевизионни предавателни сигнали, аналогови или цифрови, излъчвани чрез спътник, чрез кабел или чрез антени, и които имат екран с най-малко 10 инча (25 см) в диагонал.“
Член 3
Кодовият номер на категорията продукти „телевизори“, определен за административни цели, е „022“.
Член 4
Настоящото решение се прилага от 1 април 2002 г. до 31 март 2005 година. Ако нито един преразгледан критерий не е приет до 31 март 2005 г., настоящото решение се прилага до 31 март 2006 година.
Член 5
Адресати на настоящото решение са държавите-членки.
Съставено в Брюксел на 25 март 2002 година.